**Y.A. Φ.10/84/Γ1/480/21-6-2001 ΦΕΚ 863/2001**

**Επιλογή σημαιοφόρων στο δημοτικό σχολείο**

Έχοντας υπόψη:

1. Το εδάφιο ζ της παραγρ. 11 του άρθρου 4 του Ν.1566/85 (ΦΕΚ 167α)

2. Τις διατάξεις της παραγράφου 2 του άρθρου 7 του Ν.2525/97 (ΦΕΚ 188^) «Ενιαίο Λύκειο, πρόσβαση αποφοίτων στην Τριτοβάθμια Εκπαίδευση, αξιολόγηση του εκπαιδευτικού έργου και άλλες διατάξεις», οι οποίες ορίζουν ότι τα θέματα του παραπάνω εδαφίου του Ν. 1566/85 ρυθμίζονται με απόφαση του Υπουργού Εθνικής Παιδείας και θρησκευμάτων

3. Την υπ. αρ. 18/9-5-01 απόφαση του Παιδαγωγικού Ινστιτούτου

4. Το γεγονός ότι από την απόφαση αυτή δεν προκαλείται δαπάνη σε βάρος του δημοσίου

**Aποφασίζουμε**

Στη διαδικασία επιλογής σημαιοφόρων, παραστατών και υπευθύνων για την κατάθεση στεφάνου στα δημοτικά σχολεία μπορούν να συμμετέχουν και:

α. Μαθητές οι οποίοι για διάφορους λόγους έχουν απαλλαγεί από το μάθημα της Φυσικής Αγωγής, ύστερα από υπεύθυνη δήλωση των γονέων τους.

β. Οι μετεγγραφέντες μαθητές από άλλα σχολεία, εφόσον η μετεγγραφή έχει ολοκληρωθεί μέχρι 10 Οκτωβρίου του έτους που γίνεται η επιλογή και έχει προσκομισθεί στο σχολείο αντίγραφο της σελίδας του Βιβλίου Μητρώου, στην οποία φαίνεται η αναλυτική βαθμολογία τους στην Ε' τάξη.

Η παρούσα να δημοσιευθεί στην Εφημερίδα της Κυβερνήσεως.